# Orgull (pel·lícula de 2014)

Orgull (títol original en anglès, Pride) és una pel·lícula de comèdia britànica de 2014 dirigida per Matthew Warchus. De temàtica històrica i LGBT, la pel·lícula se centra en un grup d'activistes homosexuals que el 1984 decideixen posar-se a recol·lectar diners per tal de donar suport als miners en vaga. El guió, de Stephen Beresford, es basa en fets reals. Es va doblar i subtitular al català.
La pel·lícula fou presentada al Festival de Canes de 2014, en el qual va guanyar la Palma Queer. Fou nominada al Globus d'Or a la millor pel·lícula musical o còmica, al BAFTA a la millor pel·lícula bitrànica, al BAFTA a la millor actriu secundària i al BAFTA al millor director, guionista o productor britànic novell.

## Argument

Basada en fets reals, la pel·lícula relata la història d'un grup d'activistes d'homosexuals i lesbianes que es posa a recol·lectar diners per ajudar a les famílies afectades per la vaga de miners britànics el 1984, una iniciativa que va suposar l'inici de la històrica aliança Lesbians and Gays Support the Miners, entre la comunitat gai i els miners.
El NUM, el sindicat dels miners, es va mostrar inicialment molt refractari a l'ajuda provinent de la comunitat LGBT, per por als comentaris de l'opinió pública sobre una associació oberta amb un col·lectiu gai. Degut a la negativa del sindicat, els activistes es van decantar per a enviar el diners recaptats directament a la comunitat minera d'Onllwyn, un petit i ignorat poble de Gal·les. Les famílies obreres van acceptar de bon grat l'ajuda, naixent així una forta i exitosa aliança que fins aleshores havia sigut inèdita entre les dues comunitats.

## Rerefons històric

La pel·lícula es basa en la vida de l'activista LGBT Mark Ashton i en l'inici de la campanya Lesbians and Gays Support the Miners (LGSM). El grup londinenc de LGSM inicia campanya de recol·lecta de diners en suport als miners en vaga de les regions gal·leses de la vall del Neath (Vale of Neath) i de la vall de Swansea (Swansea Valley), durant la vaga de miners britànics de 1984 i 1985.
El concert benèfic Pits and Perverts va tenir lloc el 10 de desembre de 1984 al local Electric Ballroom, al barri de Camden de Londres. La llibreria gai, i al mateix temps central de l'associació LGSM Gay’s The Word, és real i està ubicada al barri de Bloomsbury de Londres. Altres personatges de la pel·lícula reals són la gal·lesa Hefina Headon, activista pels drets humans, i la gal·lesa Siân James, política i diputada del parlament.

## Repartiment
### Membres de la campanya Lesbians and Gays Support the Miners (LGSM)

| Intèrpret | Personatge |
| Ben Schnetzer | Mark Ashton, fundador de LGSM |
| Joe Gilgun | Mike Jackson |
| Faye Marsay | Stephanie Chambers |
| Dominic West | Jonathan Blake |
| Andrew Scott | Gethin Roberts |
| Freddie Fox | Jeff Cole |
| Chris Overton | Reggie Blennerhassett |
| Joshua Hill | Ray Aller |
| George MacKay | Joe "Bromley" Cooper, membre ficcional de LGSM |

### Membres del Grup de dones de suport

| Intèrpret | Personatge |
| Imelda Staunton | Hefina Headon, una activista |
| Jessica Gunning | Siân James, dona de Martin |
| Liz White | Margaret Donovan, dona de Dai |
| Nia Gwynne | Gail Pritchard, dona de Alan |
| Menna Trussler | Gwen, membre anciana, i viuda de William, que fou un miner |
| Lisa Palfrey | Maureen Barry, viuda i germana política de Cliff, que està en contra del suport a LGSM |

## Palmarès

| Premi | Data de l'esdeveniment | Categoria | Nominats | Resultat |
| Festival Internacional de Cinema de Canes de 2014 | 25 de maig de 2014 | Palma Queer | Orgull | guanyadora |
| Festival Internacional de Cinema de Canes de 2014 | 25 de maig de 2014 | Selecció Quinzaine des réalisateurs | Orgull | Nominada |
| Festival Internacional de Flandes-Gant de 2014 | 27 d'octubre de 2014 | Premi del públic "Port of Ghent" | Orgull | Guanyadora |
| Festival Internacional de Cinema de Leiden de 2014 | 10 de novembre de 2014 | Premi del públic | Orgull | Guanyadora |
| Premis British Independent Film (BIFA) de 2014 | 7 de desembre de 2014 | Millor pel·lícula britànica independent | Orgull | Guanyadora |
| Premis British Independent Film (BIFA) de 2014 | 7 de desembre de 2014 | Millor director | Matthew Warchus | Nominat |
| Premis British Independent Film (BIFA) de 2014 | 7 de desembre de 2014 | Millor guió | Stephen Beresford | Nominat |
| Premis British Independent Film (BIFA) de 2014 | 7 de desembre de 2014 | Millor actriu secundària | Imelda Staunton | Guanyadora |
| Premis British Independent Film (BIFA) de 2014 | 7 de desembre de 2014 | Millor actor secundari | Andrew Scott | Guanyador |
| Premis British Independent Film (BIFA) de 2014 | 7 de desembre de 2014 | Millor actor secundari | Ben Schnetzer | Nominat |
| Premis British Independent Film (BIFA) de 2014 | 7 de desembre de 2014 | Jove promesa (Most Promising Newcomer) | Ben Schnetzer | Nominat |
| 72a edició dels Premis Globus d'Or | 11 de gener de 2015 | Millor pel·lícula musical o còmica | Orgull | Nominada |
| Premis London Film Critics Circle Awards de 2014 | 18 de gener de 2015 | Pel·lícula britànica de l'any | Orgull | Nominada |
| Dorian Awards de 2014 | 20 de gener de 2015 | Pel·lícula LGBTQ de l'any | Orgull | Guanyadora |
| Dorian Awards de 2014 | 20 de gener de 2015 | Unsung Film of the Year | Orgull | Guanyadora |
| Dorian Awards de 2014 | 20 de gener de 2015 | Pel·lícula de l'any | Orgull | Nominat |
| Casting Society of America (Premis Artios) | 22 de gener de 2015 | Contribució artística excepcional en pel·lícula dramàtica o comèdia independent | Fiona Weir | Nominada |
| 68a edició dels Premi BAFTA | 8 de febrer de 2015 | BAFTA a la millor pel·lícula britànica | Orgull | Nominat |
| 68a edició dels Premi BAFTA | 8 de febrer de 2015 | Millor actriu secundària | Imelda Staunton | Nominat |
| 68a edició dels Premi BAFTA | 8 de febrer de 2015 | Millor director, guionista o productor britànic novell | Stephen Beresford i David Livingstone | Guanyadors |
| 26a edició dels GLAAD Media Awards | 21 de març de 2015 | Millor pel·lícula (Outstanding Film - Wide Release) | Orgull | Nominat |
| 12a edició dels Premis de Cinema i Televisió Irlandesos (Irish Film & Television Awards) | 24 de maig de 2015 | Millor actor secundari | Andrew Scott | Nominat |
| Premis David di Donatello | 12 June 2015 | Millor pel·lícula europea | Orgull | Nominat |

## Referències

* ↑ «Orgull». Ésadir.cat. [Consulta: 30 novembre 2022].
* ↑ «Orgull». Goita què fan, ara!. [Consulta: 30 abril 2023].
* ↑ Goodfellow, Melanie. «Cannes Directors' Fortnight 2014 lineup unveiled». Screendaily. Screen International, 22-04-2014. (anglès)
* ↑ «British film talent gathers for Cannes send-off». British Film Institute, 09-05-2014. (anglès)
* ↑ «Festival de Cannes: la "Queer Palm" décernée à "Pride" du Britannique Matthew Warchus» (en francès). Le Soir, 23-05-2014. (anglès)
* 1 2 Knegt, Peter. «Here's The First Image From Matthew Marchus's 'Pride,' Which Will Close Directors' Fortnight at Cannes». Indiewire, 22-04-2014. Arxivat de l'original el 6 d’octubre 2014. [Consulta: 27 gener 2016].(anglès)
* ↑ «Basada en fets reals - T1xC3 - Mark Ashton: Gais i miners en una mateixa lluita! - 3Cat». CCMA. [Consulta: 7 abril 2024].
* ↑ Roddick, Nick «Pride - Cannes Film Festival - film review». London Evening Standard, 27-05-2014 [Consulta: 14 setembre 2014]. (anglès)
* ↑ «'Pride' wint publieksprijs Film Fest Gent» (en neerlandès). Het Laatste Nieuws, 27-10-2014.
* ↑ Frequin, Vincent «Recordaantal bezoekers voor Leiden International Film Festival» (en neerlandès). Dichtbij.nl, 10-11-2014. (anglès)
* ↑ «Matthew Warchus Pride Wins Top Prize at British Independent Film Awards». Variety, 07-12-2014. (anglès)
* ↑ «2015 Golden Globe Awards: Winners List». CNN, 11-01-2015. [Consulta: 11 gener 2015]. (anglès)
* ↑ «Gay and Lesbian Entertainment Critics Name Boyhood Film of the Year». GALECA, 20-01-2015. (anglès)
* ↑ «2015 Artios Awards». Casting Society of America. Arxivat de l'original el 2016-03-09. [Consulta: 31 gener 2016]. (anglès)
* ↑ «Bafta Film Awards 2015: Winners». BBC News. [Consulta: 8 febrer 2015]. (anglès)
Viccionari